CELEX: 32015R1365
Language: hr
Date: 2015-04-30 00:00:00
Title: Delegirana uredba Komisije (EU) 2015/1365 оd 30. travnja 2015. o formatu za dostavljanje podataka o izdacima za istraživanje i razvoj (Tekst značajan za EGP)

8.8.2015   
            
            
               HR
            
            
               Službeni list Europske unije
            
            
               L 211/1
            
         DELEGIRANA UREDBA KOMISIJE (EU) 2015/1365
   оd 30. travnja 2015.
   o formatu za dostavljanje podataka o izdacima za istraživanje i razvoj
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 549/2013 Europskog parlamenta i Vijeća od 21. svibnja 2013. o Europskom sustavu nacionalnih i regionalnih računa u Europskoj uniji (1), a posebno njezin članak 2. stavak 5.,
   budući da:
   
               (1)
            
            
               Europskim sustavom računa uspostavljenim Uredbom (EU) br. 549/2013 (ESA 2010.) uspostavlja se sustav nacionalnih i regionalnih računa kako bi se ispunili zahtjevi gospodarske, socijalne i regionalne politike Unije.
            
         
               (2)
            
            
               Zbog važnosti istraživanja i razvoja za gospodarstvo razvijene su dodatne metode te usklađeni i usporedivi formati za dostavljanje podataka o istraživanju i razvoju u okviru Europskog statističkog sustava, koji predstavlja partnerstvo između Komisije (Eurostata) te nacionalnih zavoda za statistiku i drugih nacionalnih tijela u državama članicama nadležnih za razvoj, izradu i diseminaciju europskih statističkih podataka.
            
         
               (3)
            
            
               Prilikom bilježenja izdataka za istraživanje i razvoj kao bruto investicija u fiksni kapital treba primjenjivati metodološka pravila iz Priloga A Uredbi (EU) br. 549/2013.
            
         
               (4)
            
            
               Programom dostavljanja podataka utvrđenim u ESA-i 2010. obuhvaćene su godišnje informacije o fiksnoj aktivi i bruto investicijama u fiksni kapital u području te aktive. Kako bi se osigurala visoka razina kvalitete nacionalnih računa, potrebno je da države članice Komisiji dostavljaju pouzdane i usporedive podatke u posebnom formatu,
            
         DONIJELA JE OVU UREDBU:
   Članak 1.
   Predmet
   Ovom se Uredbom utvrđuje format u kojem države članice Komisiji (Eurostatu) dostavljaju podatke o izdacima za istraživanje i razvoj u nacionalnim računima, kako bi se osigurala pouzdanost i usporedivost tih podataka.
   Članak 2.
   Format za dostavu podataka
   Prilikom dostavljanja podataka o izdacima za istraživanje i razvoj za ukupno gospodarstvo Komisiji (Eurostatu) države članice primjenjuju sljedeći format:
   
               (a)
            
            
               AN.1171g, aktiva za istraživanje i razvoj, bruto;
            
         
               (b)
            
            
               AN.1171n, aktiva za istraživanje i razvoj, neto;
            
         
               (c)
            
            
               P.51g, AN.1171, bruto investicije u fiksni kapital u području istraživanja i razvoja.
            
         Članak 3.
   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se na podatke koji se dostavljaju od 1. kolovoza 2015.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. travnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 174, 26.6.2013., str. 1.